cyanic-selkie/wikianc huggingface dataset:
Άγιος Δημήτριος Ηλείας
Γεωγραφία - Ιστορία
Ο Άγιος Δημήτριος βρίσκεται δυτικά της τεχνητής λίμνης Πηνειού, νότια του Πηνειού και σε απόσταση 17 χλμ. ΒΑ. από την Αμαλιάδα. Γειτονεύει νοτιοδυτικά με την Αρχαία Ήλιδα και ανατολικά με το φράγμα Πηνειού. Η παλιά του ονομασία είναι Μαρινάκι και προέρχεται από το όνομα του ιδιοκτήτη χανιού που υπήρχε ανατολικότερα του χωριού. Το 1909 ο ισχυρός σεισμός που έγινε στην περιοχή κατέστρεψε ολοσχερώς τα σπίτια του τότε οικισμού εκτός από την εκκλησία της Παναγίας. Ως Μαρινάκι αναφέρεται επίσημα, μετά την απελευθέρωση, το 1835 να προσαρτάται στον τότε δήμο Πηνειΐων. Το 1929 με το ΦΕΚ 424Α - 02/12/1929 ορίζεται έδρα της ομώνυμης νεοϊδρυθείσας κοινότητας. Σύμφωνα με το Σχέδιο Καλλικράτης μαζί με τον Κολοκυθά αποτελούν την τοπική κοινότητα Αγίου Δημητρίου που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 έχει πληθυσμό 261 κατοίκους. Η τοπική κοινότητα Αγίου Δημητρίου είναι χαρακτηρισμένη ως αγροτικός πεδινός οικισμός, με έκταση 9,970 χμ² (2011).
Πληθυσμός
(σε παρένθεση ο πληθυσμός της τοπικής κοινότητας)
Πηγές
Κατηγορία:Χωριά του νομού Ηλείας Κατηγορία:Δήμος Ήλιδας
Τα Μάτια της Τάμι Φέι (ταινία, 2021)
Το Τα Μάτια της Τάμι Φέι (αγγλικά: The Eyes of Tammy Faye) είναι ο τίτλος μιας Αμερικανικής βιογραφικού δράματος ταινίας του 2021. Την σκηνοθεσία της ταινίας ανέλαβε ο Μάικλ Σοουγουόλτερ, ενώ την συγγραφή του σεναρίου της ανέλαβε ο Άμπε Σίλβια. Η ταινία είναι βσισμένη στο ομώνυμο ντοκιμαντέρ του 2000, το οποίο με την σειρά του είναι βσισμένο στην ζωή της Τάμι Φέι. Πρωταγωνιστούν η Τζέσικα Τσάστεϊν, ο Άντριου Γκάρφιλντ, η Τσέρι Τζόουνς και ο Βίνσεντ Ντ' Ονόφριο. Η ταινία εξιστορεί την ζωή της Τάμι Φέι Μέσνερ, την οποίαν υποδύεται η Τζέσικα Τσάστεϊν, απο τα απλά ξεκινήματα της στην Μινεσότα καθώς και την άνοδο και την πτώση της καριέρας της, όπως και τον γάμο της με τον Τζιμ Μπάκερ.
Η ταινία έκανε πρεμιέρα στις 12 Σεπτεμβρίου 2021 στο Διεθνές Φεστιβάλ Κινηματογράφου του Τορόντο, και αργότερα, η ταινία έκανε πρεμιέρα και στους κινηματογράφους των ΗΠΑ στις 17 Σεπτεμβρίου του ίδιου έτους. Η ταινία έλαβε μικτές κριτικές, οι οποίες επαίνεσαν τις ερμηνείες των πρωταγωνιστών ηθοποιών, ιδιαίτερα της Τζέσικα Τσάστεϊν, αλλά επέκριναν το σενάριο της κυρίως, και την θεώρησαν κατώτερη απο την ομότιτλο ντοκιμαντέρ. Ωστόσο, στην 94η Απονομή των Βραβείων Όσκαρ, η ταινία προτάθηκε για δυο βραβεία, τα οποία και κέρδισε: αυτό του βραβείου Α΄ Γυναικείου Ρόλου για την Τζέσικα Τσάστεϊν, και αυτό του Καλύτερου Μακιγιάζ. Επιπλέον, η Τζέσικα Τσαστείν για την ερμηνεία της στην ταινία κέρδισε κι άλλα βραβεία.
Εξωτερικοί Σύνδεσμοι
Κατηγορία:Αμερικανικές ταινίες Κατηγορία:Ταινίες του 2021 Κατηγορία:Αμερικανικές δραματικές ταινίες Κατηγορία:Αμερικανικές βιογραφικές ταινίες Κατηγορία:Ταινίες συσχετιζόμενες με ναρκωτικά Κατηγορία:Ταινίες γυρισμένες στη Βόρεια Καρολίνα Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου Κατηγορία:Ταινίες τοποθετημένες στην Καλιφόρνια Κατηγορία:Ταινίες παραγωγής Searchlight Pictures Κατηγορία:Ταινίες με μουσική σύνθεση Θίοντορ Σαπίρο Κατηγορία:Ταινίες της TSG Entertainment
Οι άλλοι
Οι άλλοι (αγγλικά: The Others) είναι το όνομα ψυχολογικού θρίλερ που έκανε πρεμιέρα στη μεγάλη οθόνη το 2001. Σκηνοθέτης της ταινίας είναι ο ισπανικής και χιλιανικής καταγωγής Αλεχάντρο Αμενάμπαρ. Τον πρωταγωνιστικό ρόλο κρατά η Αυστραλή ηθοποιός Νικόλ Κίντμαν, για της οποίας την καριέρα η ταινία αποτέλεσε κομβικό σημείο. Η ταινία κέρδισε οχτώ Βραβεία Γκόγια, ανάμεσα στα οποία αυτά για την Καλύτερη Ταινία και την Καλύτερη Σκηνοθεσία. Ήταν η πρώτη ισπανική ταινία που βραβεύτηκε στα Γκόγια τη στιγμή που σε αυτή δεν ακούγεται ούτε μία ισπανική λέξη. Επίσης έλαβε υποψηφιότητα για τον Χρυσό Λέοντα στο Κινηματογραφικό Φεστιβάλ Βενετίας.
Πλοκή
Η ταινία τοποθετείται στη νήσο Τζέρσεϋ, στη Θάλασσα της Μάγχης, το 1945, μόλις μετά την λήξη της γερμανικής κατοχής κατά τον Β΄ Παγκόσμιο Πόλεμο. Η Γκρέις Στούαρτ (Νικόλ Κίντμαν), σύζυγος του Τσαρλς Στούαρτ – ενός στρατιώτη που έφυγε στον πόλεμο και του οποίου η τύχη αγνοείται – κατοικεί σε μια μεγάλη βικτωριανή έπαυλη με τα δύο μικρά παιδιά της, την Αν (Αλακίνα Μαν) και τον Νίκολας (Τζέημς Μπέντλεϋ). Στην έπαυλη αυτή όμως βασιλεύει το σκοτάδι και η σιωπή, όχι μόνο εξαιτίας των αυστηρών θρησκευτικών αρχών με τις οποίες η Γκρέις μεγαλώνει τα παιδιά της, αλλά και επειδή βαριές κουρτίνες συσκότισης καλύπτουν τα παράθυρα και οι πολυάριθμες πόρτες του σπιτιού παραμένουν αυστηρά κλειδωμένες, ακόμη και αυτές που οδηγούν από το ένα δωμάτιο στο άλλο. Ο λόγος που συμβαίνει αυτό είναι η ευαίσθητη υγεία των δύο παιδιών που πάσχουν από μια σπάνια μορφή φωτοευαισθησίας. Σύμφωνα με την Γκρέις, η έκθεσή τους στο φως του ήλιου είναι ικανή να τα σκοτώσει.
Η ταινία ξεκινά με την άφιξη στο σπίτι τριών υπηρετών: μια ηλικιωμένη γκουβερνάντα, η κα Μιλς, ένας ηλικιωμένος κηπουρός, ο κος Τάτλς και μια μουγγή κοπέλα, η Λίντια. Όπως τους εξηγεί θυμωμένη η Γκρέις, οι προηγούμενοι υπηρέτες εγκατέλειψαν απλά το σπίτι χωρίς να πουν λέξη, ενώ από καιρό σταμάτησαν και οι επισκέψεις άλλων ατόμων όπως ο παπάς και ο ταχυδρόμος. Αφού τους εξηγεί τους κανόνες του σπιτιού, οι υπηρέτες αναλαμβάνουν τα καθήκοντά τους.
Πεπεισμένη πως κάτι ανίερο κατοικεί στο σπίτι, βγαίνει στην ομίχλη για να φέρει τον τοπικό ιερέα να κάνει αγιασμό. Οι υπηρέτες μοιάζουν ανήσυχοι για το γεγονός, αλλά δεν καταφέρνουν να την αποτρέψουν. Έξω στο παγωμένο δάσος, η Γκρέις χάνεται στην παχιά ομίχλη, μα σαν από θαύμα ανακαλύπτει τον άντρα της και τον φέρνει στο σπίτι. Ωστόσο εκείνος είναι απόμακρος, μοναχικός, χαμένος στον κόσμο του. Τελικά, δηλώνει ανήσυχος όταν η κόρη του τού αποκαλύπτει κάτι που της έκανε η μητέρα της. Η Γκρέις δεν το αρνείται, αλλά αντιγυρίζει στον σύζυγό της πως ένιωθε μόνη και ανίσχυρη. Αφού περάσει μια νύχτα με τη Γκρέις, ο Τσαρλς εξαφανίζεται και πάλι.
Στο μεταξύ γίνεται σαφές πως οι υπηρέτες μηχανεύονται κάτι. Ο κηπουρός κρύβει στο κήπο τρεις ταφόπλακες με φθινοπωρινά φύλλα, ενώ η κα Μιλς ακούει με συγκατάβαση τα παράπονα της Αν για τη μητέρα της.
Εκείνη τη νύχτα, η Αν και ο Νίκολας βγαίνουν κρυφά στον κήπο και ανακαλύπτουν τους κρυμμένους τάφους. Ταυτόχρονα η Γκρέις στα δωμάτια των υπηρετών ανακαλύπτει μια φωτογραφία από το «βιβλίο των νεκρών» και με τρόμο συνειδητοποιεί πως απεικονίζει τους τρεις υπηρέτες. Τότε είναι και που τα παιδιά διαβάζουν στις ταφόπλακες τα ονόματα των υπηρετών. Τα φαντάσματά τους εμφανίζονται και πάλι και κυνηγούν τα παιδιά, που τρέχουν στην ασφάλεια του σπιτιού, ενώ η μητέρα τους προσπαθεί να τα προστατέψει με μια καραμπίνα. Τα παιδιά ανεβαίνουν τρέχοντας στα πάνω πατώματα για να κρυφτούν, μα εκεί ανακαλύπτουν την παράξενη ηλικιωμένη γυναίκα. Κάτω, οι υπηρέτες εξηγούν ήρεμα στην Γκρέις πως πρέπει να μάθουν να συγκατοικούν μαζί. Εκείνη αρχίζει να καταλαβαίνει.
Κατόπιν τα πράγματα ξεκαθαρίζουν τόσο για τη Γκρέις όσο και τους γύρω της. Με λυγμούς και κρατώντας τα παιδιά της στην αγκαλιά θυμάται τι είχε συμβεί: λαχταρώντας την επιστροφή του άντρα της και τσαντισμένη με τις αταξίες των παιδιών της, τα έπνιξε με ένα μαξιλάρι. Κατόπιν, αφού συνειδητοποίησε τι είχε κάνει, αυτοκτόνησε με την καραμπίνα. Λίγο αργότερα είχε ξυπνήσει και ακούσει τις χαρούμενες φωνούλες των παιδιών της στο δίπλα δωμάτιο. Τότε είχε πιστέψει πως ο Θεός της έδωσε μια δεύτερη ευκαιρία.
Τότε είναι και που οι τρεις τους καταλαβαίνουν ότι και ο Τσαρλς είναι νεκρός, χωρίς να έχει καταλάβει τι του συνέβη. Η κα Μιλς μιλά ήρεμα στην Γκρέις και της λέει πως θα συνηθίσουν τη νέα τους κατάσταση και πως θα υπάρχουν φορές που ούτε που θα αντιλαμβάνονται τους ενοίκους του σπιτιού. Έξω, η οικογένεια του Βίκτωρ, καθόλου ευχαριστημένοι με το γεγονός ότι το νέο τους σπίτι είναι στοιχειωμένο, πακετάρουν και φεύγουν. Από το παράθυρο, η Γκρέις και τα παιδιά της, που δεν κινδυνεύουν πλέον από το φως, τους βλέπουν να απομακρύνονται και μόνο ο μικρός Βίκτωρ ανταποδίδει το βλέμμα. Η Γκρέις θέτει τον επίλογο λέγοντας πως τίποτα δεν θα τους κάνει να φύγουν από το σπίτι.
Box-office
Η ταινία κυκλοφόρησε στις 10 Αυγούστου 2001 σε 1.687 κινηματογράφους στις Ηνωμένες Πολιτείες και τον Καναδά. Τα έσοδα το πρώτο Σαββατοκύριακο έφτασαν τα 14 εκατομμύρια δολάρια, φτάνοντας στην τέταρτη θέση του box-office. Στη θέση αυτή παρέμεινε για τρεις ακόμη εβδομάδες, ενώ παίχτηκε σε επιπλέον αίθουσες. Το Σαββατοκύριακο 21-23 Σεπτεμβρίου έφτασε στη δεύτερη θέση του box-office, με έσοδα 5 εκατομμύρια δολάρια σε 2.801 κινηματογράφους. Η ταινία, της οποίας το κόστος ήταν 17 εκατομμύρια δολάρια, τελικά συγκέντρωσε 96,5 εκατομμύρια στις ΗΠΑ και τον Καναδά, και 113,4 εκατομμύρια σε άλλες χώρες, φτάνοντας τα 209,9 εκατομμύρια δολάρια συνολικά έσοδα.
Βραβεύσεις
Βραβεία BAFTA Υποψηφιότητα:
Ευρωπαϊκά Κινηματογραφικά Βραβεία Υποψηφιότητα:
Χρυσές Σφαίρες Υποψηφιότητα:
Βραβεία Γκόγια Βράβευση:
Υποψηφιότητα:
Βραβεία Κύκλου Κριτικών Λονδίνου Βράβευση:
Κινηματογραφικό Φεστιβάλ Βενετίας Υποψηφιότητα: Χρυσός Λέων - Αλεχάντρο Αμενάμπαρ
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ισπανικές ταινίες Κατηγορία:Ταινίες του 2001 Κατηγορία:Βραβείο Γκόγια καλύτερης ταινίας Κατηγορία:Αγγλόφωνες ταινίες Κατηγορία:Ιταλικές ταινίες τρόμου Κατηγορία:Ταινίες σε σκηνοθεσία Αλεχάντρο Αμενάμπαρ Κατηγορία:Ισπανικές θρίλερ ταινίες Κατηγορία:Ταινίες γυρισμένες στην Ισπανία Κατηγορία:Ιταλικές θρίλερ ταινίες Κατηγορία:Ιταλικές ταινίες Κατηγορία:Γαλλικές θρίλερ ταινίες Κατηγορία:Γαλλικές ταινίες Κατηγορία:Αμερικανικές ψυχολογικές θρίλερ ταινίες Κατηγορία:Αμερικανικές ταινίες ψυχολογικού τρόμου Κατηγορία:Γαλλικές ταινίες τρόμου Κατηγορία:Αμερικανικές υπερφυσικές ταινίες τρόμου Κατηγορία:Αμερικανικές υπερφυσικές θρίλερ ταινίες Κατηγορία:Αμερικανικές θρίλερ ταινίες τρόμου Κατηγορία:Ταινίες γυρισμένες στη Μαδρίτη
Κυπαρίσσι Αχαΐας (αποσαφήνιση)
Με την ονομασία Κυπαρίσσι μπορεί να αναφέρονται οι εξής οικισμοί στην Αχαΐα:
Κατηγορία:Αποσαφηνίσεις ελληνικών τοπωνυμίων
Nissan Leopard
thumb|right|Nissan Leopard Y33 (1996 - 1999).
Το Nissan Leopard ήταν ένα σπορ πολυτελές αυτοκίνητο, που παρήχθη από την ιαπωνική αυτοκινητοβιομηχανία Nissan μεταξύ του 1980 και του 1999, σε 4 γενιές.
Πρώτη γενιά (F30)
Αρχικά το Leopard κυκλοφόρησε με 4-κύλινδρους και 6-κύλινδρους κινητήρες, με χωρητικότητες 1.800 cm³ με 105 ίππους, 2.000 cm³ με 125 ίππους και 2.800 cm³ με 155 ίππους. Τον Σεπτέμβριο του 1982, έγινε και ένας μικρός επανασχεδιασμός του αυτοκινήτου, ενώ προστέθηκε και ένας τούρμπο κινητήρας με χωρητικότητα 2.000 cm³ και ισχύ 145 ίππων.
Ο τελευταίος κινητήρας που προστέθηκε και ο μεγαλύτερος από όλους σε κυβισμό και ισχύ ήταν ο 3.000 cm³ κινητήρας του Nissan 300ZX, με 230 ίππους, όπου το Leopard δανείστηκε το 1984 για μία ειδική και περιορισμένης παραγωγής έκδοση του αυτοκινήτου ονομαζόμενη Turbo Grand Edition.
Εκλογές στη Νορβηγία
Στη Νορβηγία διεξάγονται εκλογές για κοινοβούλιο σε εθνικό επίπεδο. Το 1910 δόθηκε δικαίωμα ψήφου και στις γυναίκες.
Nissan Leopard
Πρώτη γενιά (F30)
Η Ιαπωνική έκδοση του μοντέλου είχε τους εξωτερικούς καθρέφτες στα μπροστινά φτερά, ένα παραδοσιακό χαρακτηριστικό των παλαιότερων ιαπωνικών αυτοκινήτων. Διέθεταν μάλιστα και μικρούς υαλοκαθαριστήρες για να καθαρίζουν την επιφάνεια του καθρέφτη από το νερό της βροχής.
Εκλογές στη Νορβηγία
Εκλογικό σύστημα
Οι εκλογές διεξάγονται με λίστα κομμάτων και με  αναλογική εκπροσώπηση σε δεκαεννέα πολυεδρικές εκλογικές περιφέρειες, αντίστοιχες με τις ισάριθμες κομητείες της Νορβηγίας.
Ο αριθμός των μελών που εκλέγονται ανά εκλογική περιφέρεια κυμαίνεται μεταξύ 4 και 19. Για να προσδιοριστεί η κατανομή των 169 εδρών μεταξύ των 19 κομητειών, χρησιμοποιείται μία διπλή φόρμουλα, με βάση τον πληθυσμό και το γεωγραφικό μέγεθος. Κάθε κάτοικος λαμβάνει έναν βαθμό, ενώ σε κάθε τετραγωνικό χιλιόμετρο αντιστοιχούν 1,8 βαθμοί.
Nissan Leopard
Πρώτη γενιά (F30)
Ειδικότερα η σχεδίαση του Leopard φαίνεται να είχε επηρεαστεί από το Toyota Soarer, το οποίο όμως την χρονιά που το Leopard πρωτοεμφανίστηκε στην αγορά είχε είδη επανασχεδιαστεί.
Εκλογές στη Νορβηγία
Εκλογικό σύστημα
150 από τις έδρες είναι κανονικές έδρες σε εκλογικές περιφέρειες. Αυτές απονέμονται με βάση τα αποτελέσματα των εκλογών σε κάθε κομητεία, και δεν επηρεάζονται από τα αποτελέσματα σε άλλες κομητείες.
Nissan Leopard
Πρώτη γενιά (F30)
Οι εκδόσεις που αρχικά κυκλοφόρησε το Leopard ήταν οι εξής:
Έπειτα όμως από έναν μικρό επανασχεδιασμό του αυτοκινήτου, το μοντέλο ήταν διαθέσιμο στις εξής εκδόσεις:
Εκλογές στη Νορβηγία
2009
Στις εκλογές του 2009 κέρδισε ο κυβερνών κεντροαριστερός συνασπισμός με πρωθυπουργό το Γενς Στόλτενμπεργκ (Εργατικό Κόμμα, Σοσιαλιστικό Αριστερό Κόμμα και Κεντρώο Κόμμα), εξασφαλίζοντας 86 έδρες στο Κοινοβούλιο επί συνόλου 169 εδρών, με την αντιπολίτευση (κεντρώοι και συντηρητικοί) να καταλαμβάνουν 83 έδρες.
2013
Έπειτα από τις βουλευτικές εκλογές του 2013, πρωθυπουργός ανέλαβε η Έρνα Σόλμπεργκ.Η Κεντροδεξιά πέτυχε νίκη στις εκλογές.
Nissan Leopard
Δεύτερη γενιά (F31)
Η δεύτερη γενιά του Leopard κυκλοφόρησε τον Φεβρουάριο του 1986, αυτή την φορά ως ένα πολυτελές 2-πορτο κουπέ, και στη Βόρεια Αμερική εισήχθησαν μόλις 5.000 Leopard, από τα οποία τα 2.500 μετατράπηκαν σε καμπριολέ από την τοπική εταιρεία ASN (American Specialty Cars).
Στις ΗΠΑ το Leopard κυκλοφόρησε και ως Infiniti M30, το οποίο ήταν και το πρώτο Coupé, αλλά και το πρώτο κάμπριο αυτοκίνητο που είχε παράγει η πολυτελής θυγατρική Infiniti μέχρι τότε.
Για να μην αυξηθεί δραματικά το κόστος έρευνας και εξέλιξης του Leopard, η Nissan αποφάσισε να χρησιμοποιήσει την ίδια πλατφόρμα που χρησιμοποιούν και τα Nissan Skyline R31 και Nissan Laurel C32.
Τα F30 και F31 Leopards ήταν άμεσοι ανταγωνιστές του Toyota Soarer, το οποίο όμως παραγόταν με τον κινητήρα 1G-GTE, κυβισμού 2.000 cm³ και εφοδιασμένος με δύο τούρμπο, ενώ το παρόμοιο σχεδιαστικά Leopard έβγαινε με μεγαλύτερη παλέτα κινητήρων.
Όπως το Nissan Skyline και το Nissan 300ZX, έτσι και το Leopard είχε τον κινητήρα μπροστά, αλλά την κίνηση στους πίσω τροχούς.
Οι επιλογές στα κιβώτια ταχυτήτων ήταν δύο. Η πρώτη ήταν το αυτόματο RE4R01A τεσσάρων ταχυτήτων με ηλεκτρονικό overdrive και η δεύτερη ήταν πάλι το RE4R01A με πέντε ταχύτητες, το οποίο όμως ήταν σειριακό και δεν ήταν διαθέσιμο στην έκδοση του Infiniti M30 που κυκλοφόρησε στις ΗΠΑ.
Το F31 ήταν διαθέσιμο με τους εξής κινητήρες:
Όσον αφορά την ανάρτηση, το F31 ήταν εξοπλισμένο με το σύστημα Sonar Suspension II, το οποίο χρησιμοποιούνταν και σε άλλα μοντέλα της Nissan την τότε εποχή. Χρησιμοποιούσε ειδικούς αισθητήρες στον εμπρός προφυλακτήρα, οι οποίοι διάβαζαν κατά κάποιον τρόπο τον δρόμο και ρύθμιζαν ανάλογα την ανάρτηση.
Επίσης, δινόταν η επιλογή στο οδηγό να διαλέξει μεταξύ Sport και Comfort ρυθμίσεων, δηλαδή σπορ και πιο άνετων ρυθμίσεων όσον αφορά την ανάρτηση, μέσω ενός διακόπτη ο οποίος βρισκόταν στην κεντρική κονσόλα του ταμπλό.
Οι υποψήφιοι αγοραστές του F31 δεν είχαν την δυνατότητα επιλογής έξτρα εξοπλισμού, μιας και όλα τα Leopard είχαν ένα μόνο επίπεδο εξοπλισμό. Ωστόσο, οι αντιπροσωπείες προσέφεραν σαν επιπλέον εξοπλισμό CD-player και κινητό τηλέφωνο, με τοποθέτηση στα σημεία πώλησης.
Η παραγωγή του F31 διήρκεσε 7 χρόνια, με το τελευταίο αντίτυπο να παράγεται το 1992. Ο ακριβής αριθμός του Leopard F31 που παρήχθησαν δεν είναι γνωστός, αλλά υπολογίζεται σε πάνω από 5.000 αντίτυπα, από τα οποία τα μισά ήταν καμπριολέ.
Τρίτη γενιά (Y32)
Η τρίτη γενιά του Leopard κυκλοφόρησε τον Ιούνιο του 1992 και ονομαζόταν Leopard J Ferie, όπου «férié» στα γαλλικά σημαίνει «διακοπές». thumb|left|Nissan Leopard J-Ferie στην [[Ιαπωνία.]]
Στη Βόρεια Αμερική κυκλοφόρησε ως Infiniti J30 και ο άμεσος ανταγωνιστής του ήταν το Lexus ES.
Όσον αφορά τα μηχανικά μέρη, οι επιλογές για το Leopard ήταν δύο: ο 3 λίτρων V6 VG30DE, τον οποίο μοιραζόταν με το Nissan 300ZX και παρήγαγε 200 ίππους, με ροπή 260 N·m (26 kg), καθώς και ο VH41DE V8, τον οποίο μοιραζόταν με το Nissan Cima και παρήγαγε 270 ίππους. Η συγκεκριμένη έκδοση δεν κυκλοφόρησε με τούρμπο κινητήρες.
Το κύριο μειονέκτημα του Leopard Y32 ήταν οι μέτριοι χώροι στην καμπίνα των επιβατών. Ενώ ήταν 4-πορτο σεντάν και ανήκε στην μεσαία κατηγορία αυτοκινήτων, οι χώροι του ήταν αντίστοιχοι των αυτοκινήτων τις μικρομεσαίας κατηγορίας και αυτό οφείλονταν στον καμπυλωτό σχεδιασμό του αυτοκινήτου.
Από την άλλη πλευρά, το ντιζάιν του Leopard φάνηκε να είναι πιο αρεστό στο Ιαπωνικό κοινό και σαφώς περισσότερο απ' όσο στους Αμερικανούς, και η παραγωγή του έφτασε τα 7.000 οχήματα διεθνώς. Επίσης, το Υ32 ήταν το πρώτο αυτοκίνητο που κυκλοφόρησε στην Ιαπωνία έχοντας ως στάνταρ εξοπλισμό αερόσακο συνοδηγού (όπως φυσικά και οδηγού).
Η παραγωγή του στο εργοστάσιο Tochigi την Ιαπωνίας σταμάτησε στις 18 Ιουνίου του 1997 και ο αντικαταστάτης του ήταν το Nissan Cefirο ή Infiniti I30 για την αγορά της Βόρειας Αμερικής.
Τέταρτη γενιά (Y33)
Η τέταρτη γενιά του Nissan Leopard κυκλοφόρησε τον Μάρτιο του 1996 και ήταν επίσης αποκλειστικά 4-πορτο σεντάν, όπως και η τρίτη γενιά του μοντέλου. Ειδικότερα η τέταρτη γενιά βασίστηκε στην πλατφόρμα κατασκευής των Nissan Cedric, Nissan Gloria και Nissan Cima. Το όνομα «J Ferie» δεν χρησιμοποιήθηκε σε αυτή την έκδοση του Leopard, ενώ η ομοιότητά του και με άλλα σεντάν μοντέλα της Nissan ήταν εμφανής. thumb|left|Το σαλόνι του προηγούμενου Nissan Leopard.
Το συγκεκριμένο μοντέλο δεν κυκλοφόρησε στη Βόρεια Αμερική, όπου είχε ήδη αντικατασταθεί από το Nissan Cefiro ή αλλιως Infiniti I30. Όσον αφορά τα μηχανικά μέρη, ο V8 κινητήρας δεν ήταν πλέον διαθέσιμος. Την θέση του είχε πάρει ένας 6-κύλινδρος σε σειρά (Ι6) τούρμπο κινητήρας, με την κωδική ονομασία RB25DET.
Εξωτερικοί σύνδεσμοι
Leopard Κατηγορία:Αυτοκίνητα πολυτελείας Κατηγορία:Σπορ αυτοκίνητα
Trivium
Στα μεσαιωνικά πανεπιστήμια το trivium συνετίθετο από τρία αντικείμενα μελέτης: τη γραμματική, τη λογική και τη ρητορική. Η λέξη είναι Λατινική και σημαίνει «οι τρεις δρόμοι», αυτοί που σχηματίζουν το θεμέλιο της μεσαιωνικής κλασικής εκπαίδευσης.
Περιγραφή
Η γραμματική είναι ο μηχανισμός της γλώσσας. Η λογική (ή διαλεκτική — λογική και διαλεκτική ήταν συνώνυμοι όροι εκείνη την εποχή) είναι η «μηχανική» της σκέψης και της ανάλυσης. Η ρητορική είναι η χρήση της γλώσσας σε ό,τι αφορά στη διδασκαλία και την καθοδήγηση. Οι τρεις δρόμοι θεωρούνταν προπαρασκευαστικά πεδία για το Quadrivium, τους τέσσερις δρόμους δηλαδή που αντιπροσωπεύονταν από την αριθμητική, τη γεωμετρία, τη μουσική και την αστρονομία. Με τη σειρά του το quadrivium θεωρείτο προπαρασκευαστικό για τη σοβαρή μελέτη της φιλοσοφίας και της θεολογίας.
Περαιτέρω ανάγνωση
Κατηγορία:Εναλλακτική εκπαίδευση Κατηγορία:Ιστορία της εκπαίδευσης Κατηγορία:Φιλοσοφία της εκπαίδευσης
Η Δασκάλα Πάει στο Κολέγιο
Η Δασκάλα Πάει στο Κολέγιο είναι ταινία ιταλογαλλικής παραγωγής, έτους 1978, κωμωδία, διάρκειας 87 λεπτών (ιταλικά: L’insegnate va in Collegio).
Πλοκή
Η ζωή ενός πάμπλουτου επιχειρηματία αλλάζει όταν γράφει το γιό του σ’ ένα ιδιωτικό κολέγιο και ανακαλύπτει μαζί του την ακαταμάχητη γοητεία της νέας δασκάλας των αγγλικών. Είναι άτυχος, όμως, στον έρωτα καθώς ανακαλύπτει ότι μεν ο γιος του τα φτιάχνει με την όμορφη νεαρή δασκάλα, η δε γυναίκα του με έναν γοητευτικό υπάλληλό του.
Συντελεστές
Πρωταγωνιστούν: Έντβιτζε Φένεκ, Alvaro Vitali, Renzo Montagnani, Leo Colonna, Nikki Gentile, Carlo Sposito, Dino Emanuelli
Σενάριο: Mariano Laurenti, Francesco Milizia, Franco Mercuri, Annie Albert
Σκηνοθεσία: Mariano Laurenti
Παραπομπές
Κατηγορία:Ταινίες του 1978 Κατηγορία:Ιταλικές κωμικές ταινίες Κατηγορία:Ιταλόφωνες ταινίες Κατηγορία:Ιταλικές ταινίες Κατηγορία:Ταινίες σε σκηνοθεσία Μαριάνο Λαουρέντι Κατηγορία:Ταινίες γυρισμένες στην Ιταλία
Αγγελής Πετραλιάς
Ο Αγγελής Πετραλιάς (1780-1868) ήταν αγωνιστής του '21.
Βιογραφία
Αγωνιστής του ‘21, εγγονός του γενάρχη της οικογένειας Σελάιδου και γιος του Αντωνίου Σ. Πετραλιά, αρχηγός του κλάδου της οικογενείας στον Πύργο.
Καθ’ όλο το διάστημα της ελληνικής επανάστασης διατήρησε εξ ιδίων 100 στρατιώτες τους οποίους διέτρεφε και μισθοδοτούσε υπό το στρατηγό Σισίνη. Έλαβε μέρος στις μάχες Τριπόλεως, Λάλα, Πατρών, Δερβενακίων κ.λπ. Στην Τρίπολη, συνελήφθη αιχμάλωτος και δραπέτευσε από τις φυλακές. Προσέφερε πάνω από 100.000 γρόσια στον Αγώνα και τροφοδοτούσε δωρεάν με πολεμοφόδια (μπαρούτι) τους: Κυριακούλη Μαυρομιχάλη, Κολοκοτρώνη, Ζαΐμη, Λόντο και Σισίνη. Μετέτρεψε δε, πέντε ιδιόκτητους νερόμυλους στη Δίβρη σε πυριτιδοποιεία. Μετά τη μεταπολίτευση, κατατάχθηκε στην δ’ τάξη (ταγματάρχης).
Απέκτησε δύο γιους: τον Αυγερινό Πετραλιά και τον Αντώνιο Αγγ. Πετραλιά.
Πετραλιας Αγγελης Αγγελης
Γλυκερία (τραγουδίστρια)
thumb|right|250px|[[Ρισόν Λε Ζιόν, Σεπτέμβριος 2013.]] Η Γλυκερία (Άγιο Πνεύμα Σερρών, 16 Νοεμβρίου 1953) είναι Ελληνίδα τραγουδίστρια. Θεωρείται μία από τις σημαντικότερες και δημοφιλέστερες ερμηνεύτριες του ελληνικού τραγουδιού. Σύμφωνα με τον «Κατάλογο της Ελληνικής Δισκογραφίας» συγκαταλέγεται (μετά από τις Χάρις Αλεξίου και Άννα Βίσση) στις εμπορικότερες Ελληνίδες τραγουδίστριες.
Βιογραφικά στοιχεία
μικρογραφία|Η Γλυκερία το 2018 Η οικογένειά της έχει ρίζες από την Αλικαρνασσό της Μικράς Ασίας. Η μητέρα της είχε καταγωγή από την Κρήτη. Η Γλυκερία γεννήθηκε στο χωριό Άγιο Πνεύμα Σερρών στις 16 Νοεμβρίου του 1953. Από πολύ μικρή δέχθηκε μουσικά ερεθίσματα από τα Μικρασιάτικα τραγούδια και το ρεμπέτικο από την οικογένειά της, με συνέπεια το τραγούδι να ριζώσει μέσα της σε πολύ μικρή ηλικία. Ο πατέρας και ο θείος της έπαιζαν ερασιτεχνικά μπουζούκι.
Εμφανίστηκε για πρώτη φορά το 1974 στην τηλεοπτική εκπομπή Να η Ευκαιρία, ενώ η πρώτη της εμφάνιση στην ελληνική μουσική σκηνή ήταν το ίδιο έτος στην ταβέρνα Λητώ στην Πλάκα.
Η Δασκάλα Πάει στο Σπίτι
Η δασκάλα πάει στο σπίτι (ιταλικά: L’Insegnante Viene a Casa) είναι μια κωμωδία ιταλογαλλικής παραγωγής, έτους 1978, διάρκειας 88 λεπτών.
Υπόθεση
Μια γοητευτική δασκάλα ελπίζοντας να βλέπει τον επαρχιώτη εραστή της πιο συχνά αποφασίζει να μετακομίσει σ’ ένα διαμέρισμα κοντά στο σπίτι του. Έλα, όμως, που εκείνος ξέχασε να της πει ότι είναι παντρεμένος και τώρα η όμορφη δασκάλα τον συναντά ακόμα λιγότερο από πριν. Ευτυχώς δίπλα από το καινούργιο της διαμέρισμα μένει ένας χαριτωμένος νεαρός…
Παραπομπές
Κατηγορία:Ταινίες του 1978 Κατηγορία:Ιταλικές κωμικές ταινίες Κατηγορία:Ιταλόφωνες ταινίες Κατηγορία:Ιταλικές ταινίες Κατηγορία:Γαλλικές ταινίες
Σταύρος Κατσανέβας
Σπουδές και σταδιοδρομία
Ο Σταύρος Κατσανέβας γεννήθηκε στην Αθήνα και πήρε πτυχίο φυσικής από το Πανεπιστήμιο Αθηνών το 1975. Πήρε μεταπτυχιακό τίτλο σπουδών από το Πανεπιστήμιο Paris XI το 1979 και διδακτορικό από το Πανεπιστήμιο Αθηνών, όπου το 1982 έγινε λέκτορας και αργότερα επίκουρος καθηγητής. Πέρασε τρία χρόνια ως μεταδιδάκτορας ερευνητής στο Fermilab (ΗΠΑ). Εργάσθηκε επίσης στο CERN. Το 1996 εξελέγη καθηγητής στο Πανεπιστήμιο της Λυών 1 (Université de Lyon I Claude Bernard). Το 2002 έγινε υποδιευθυντής του Εθνικού Ινστιτούτου Πυρηνικής Φυσικής και Στοιχειωδών Σωματιδίων (IN2P3), τμήμα του Εθνικού Κέντρου Επιστημονικών Ερευνών της Γαλλίας (CNRS), υπεύθυνος για την αστροσωματιδιακή φυσική σε εθνικό επίπεδο, θέση στην οποία παρέμεινε μέχρι το 2012, οπότε μετακλήθηκε στο Πανεπιστήμιο Paris VII Denis Diderot (σήμερα έχει μετονομασθεί σε Πανεπιστήμιο της Πόλεως των Παρισίων, Université Paris Cité) όπου έγινε Καθηγητής Εξαιρετικής Τάξεως. Από το 2018 ήταν διευθυντής του «Ευρωπαϊκού Βαρυτικού Αστεροσκοπείου» (EGO), που είναι το ίδρυμα το οποίο λειτουργεί τον Ανιχνευτή βαρυτικών κυμάτων Virgo στην Ιταλία.
Προσωπική ζωή και θάνατος
Ο Σταύρος Κατσανέβας ήταν μέλος του «think tank» του πολιτικού κόμματος ΣΥΡΙΖΑ. Πέθανε σε νοσοκομείο στην Πίζα της Ιταλίας, σε ηλικία 69 ετών.
Εξωτερικοί σύνδεσμοι
Κατσανεβας, Σταυρος
Τάκης Θεοδωρόπουλος
Ο Τάκης Θεοδωρόπουλος (Αθήνα, 1954) είναι Έλληνας συγγραφέας, μυθιστοριογράφος και δημοσιογράφος.
Έχει σπουδάσει συγκριτική φιλολογία, θεατρολογία, και ανθρωπολογία του ελληνορωμαϊκού πολιτισμού στο Παρίσι, την περίοδο 1972-1981. Με την επιστροφή του στη Ελλάδα ασχολήθηκε αρχικά με τη δημοσιογραφία και ήταν ο πρώτος διευθυντής σύνταξης (για τα τέσσερα πρώτα τεύχη) του πολιτιστικού περιοδικού Το τέταρτο, που εξέδιδε ο Μάνος Χατζιδάκις. Από το 1996 εργάζεται σε εφημερίδες, αρχικά στα Νέα και στη συνέχεια στην Καθημερινή.
Συγγραφικό έργο και βραβεύσεις
Στο συγγραφικό του έργο περιλαμβάνονται τα έργα Αδιανόητο τοπίο, Η Πτώση του Νάρκισσου, Η τρέλλα του μεσημεριού, καθώς επίσης και η φιλοσοφική του παρωδία Οι Εφτάψυχες των Αθηνών, που έχουν μεταφραστεί και εκδοθεί στην αγγλική, γαλλική και σερβική γλώσσα. Επίσης το θεατρικό του έργο Όσοι έχασαν τον ύπνο τους ανέβηκε στο θέατρο «Αμόρε» της Αθήνας το 1997. Το 2015 κυκλοφόρησε από τις εκδόσεις «Μεταίχμιο» το έργο του Βερονάλ, ένα αφήγημα, μείγμα μυθοπλασίας και ιστορίας, σχετικά με τον θάνατο του Ιωάννη Συκουτρή.
Τον Μάρτιο 2010 διορίστηκε από τον υπουργό Πολιτισμού και Τουρισμού Παύλο Γερουλάνο πρόεδρος του Δ.Σ. του Εθνικού Κέντρου Βιβλίου, θέση στην οποία παρέμεινε μέχρι τον Οκτώβριο του 2011, οπότε και αποχώρησε για προσωπικούς-επαγγελματικούς λόγους.
Απόψεις
Το 2012 υπήρξε ένας από τους 32 διανοούμενους που συνυπέγραψαν το κείμενο Τολμήστε, το οποίο υποστήριζε την αποδοχή του μνημονίου.
Επίσης, έχει εκφραστεί ανοιχτά κατά της πολυπολιτισμικότητας θεωρώντας ότι στην Ευρώπη τουλάχιστον έχει αποτύχει, και δηλώνει «Ισλαμόφοβος», καθώς θεωρεί το Ισλάμ μια ανελεύθερη και οπισθοδρομική θρησκεία.
Κριτική
Ο Τάκης Θεοδωρόπουλος, έχει προκαλέσει κατά καιρούς έντονες συζητήσεις, κυρίως εξαιτίας της αρθρογραφίας του στην Καθημερινή, όπου δε διστάζει να εκφράζει αντι-δημοφιλείς, ακόμα και ακραίες απόψεις που τον έχουν βάλει κατά καιρούς στο στόχαστρο δημοσιογράφων και μέσων κοινωνικής δικτύωσης.
Ελληνικά ΜΜΕ έχουν χαρακτηρίσει τα άρθρα του ρατσιστικά, ενώ σε άλλες περιπτώσεις αναφέρεται ότι έχουν ξενοφοβικό και ομοφοβικό χρώμα, με αφορμή δηλώσεις του για τον Γιάννη Αντετοκούνμπο. Αντίστοιχα έχει επικριθεί για τους χαρακτηρισμούς του σε πρόσωπα όπως ο Κινέζος ακτιβιστής και καλλιτέχνης Άι Γουεϊ Γουέι, που τον αποκάλεσε «πιθηκόμορφο Κινέζο».
Από την άλλη, ο δημοσιογράφος Ηλίας Κανέλλης, σε άρθρο του στην εφημερίδα ΤΑ ΝΕΑ, χαρακτήρισε τις αντιδράσεις εναντίον του Θεοδωρόπουλου αλλά και εναντίον άλλων διανοούμενων ως προσπάθεια καταστολής της ελεύθερης έκφρασης.
Παραπομπές
Κατηγορία:Νεοέλληνες λογοτέχνες Κατηγορία:Έλληνες δημοσιογράφοι
Εκλογές στην Κένυα
Στην Κένυα διεξάγονται εκλογές για πρόεδρο και για εθνοσυνέλευση. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω.
2013
Στις προεδρικές εκλογές του 2013 που διεξήχθησαν στις 4 Μαρτίου, εξελέγη πρόεδρος της χώρας ο Ουχούρου Κενυάτα. Ήταν οι πρώτες προεδρικές εκλογές στην ιστορία της χώρας όπου θα μπορούσε να γίνει και δεύτερος γύρος σε περίπτωση που κανένας από τους δύο υποψηφίους δεν είχε συγκεντρώσει το απαιτούμενo ποσοστό από τον πρώτο γύρο και οι πρώτες για τη διεξαγωγή των οποίων ανατέθηκε η διαδικασία σε Εφορευτική Επιτροπή. Την ίδια μέρα διεξήχθησαν και οι εκλογές για Βουλή και Γερουσία.
2017
Η ψηφοφορία για τις προεδρικές εκλογές έγινε αρχικά τον Αύγουστο του 2017. Ωστόσο, το Ανώτατο Δικαστήριο, στο οποίο προσέφυγε η αντιπολίτευση, ακύρωσε τα αποτελέσματα εκείνων των εκλογών, σε απάντηση στην σχετική προσφυγή. Νέες προεδρικές εκλογές διεξήχθησαν στις 26 Οκτωβρίου 2017, με τον υποψήφιο της αντιπολίτευσης Ράιλα Οντίνγκα να αποσύρεται από την κούρσα, και σε επεισόδια σκοτώθηκε τουλάχιστον ένας άνθρωπος, οπαδός της αντιπολίτευσης. Η συμμετοχή στις εκλογές του Οκτωβρίου ήταν αυξημένη (της τάξης του 38,8%) και ο Ουχούρου Κενυάτα επανεξελέγη πρόεδρος με ποσοστό 98%.
2010
Στις 4 Αυγούστου 2010 εγκρίθηκε σε δημοψήφισμα το νέο Σύνταγμα με ποσοστό 68,5% έναντι 31,4% που ψήφισαν αρνητικά. Η συμμετοχή στο δημοψήφισμα ήταν της τάξης του 72,18%. Το νέο Σύνταγμα τέθηκε σε ισχύ από τον πρόεδρο Μουάι Κιμπάκι στις 27 Αυγούστου 2010.
Παραπομπές
*
Ολβία
Με το όνομα Ολβία αναφέρονται οι παρακάτω αρχαίες ελληνικές αποικίες:
Η κούκλα του σατανά 2
Η κούκλα του σατανά 2 (αγγλικά: Child's Play 2) είναι κινηματογραφική ταινία τρόμου αμερικανικής παραγωγής. Γράφτηκε από τον Ντον Μαντσίνι και σκηνοθετήθηκε από τον Τζον Λάφια, έναν από τους συν-συγγραφείς της πρώτης ταινίας Η κούκλα του σατανά. Είναι η δεύτερη ταινία στη σειρά ταινιών Η κούκλα του σατανά και κυκλοφόρησε δύο χρόνια μετά την αρχική ταινία. Η πλοκή ακολουθεί τον Τσαρλς Λι Ρέι (γνωστότερο ως Τσάκι) που συνεχίζει την αναζήτηση του για τον Άντυ Μπάρκλεϊ, ο οποίος τέθηκε υπό ανάδοχη οικογένεια, και ο Τσάκι θέλει να πάρει την ψυχή του, ώστε επιτέλους να φύγει από το σώμα αυτής της κούκλας. Στην ταινία πρωταγωνιστεί ο Άλεξ Βίνσεντ, ο οποίος επαναλαμβάνει τον ρόλο του Άντυ Μπάρκλεϊ. Ο Γκέριτ Γκράχαμ και η Τζένι Άγκουτερ εμφανίζονται στην ταινία ως ανάδοχοι γονείς του Άντυ.
Η κούκλα του σατανά 2 κυκλοφόρησε στις 9 Νοεμβρίου 1990.
Πλοκή
Δύο χρόνια μετά την ήττα του Τσάκι, τα απομεινάρια της κούκλας ανακτώνται και συναρμολογούνται εκ νέου από την Play Pals Corporation, την εταιρία των κουκλών Good Guy, για να καθησυχάσει τους μετόχους της μετά την αρνητική δημοσιότητα που έλαβε η εταιρία σχετικά με τις δολοφονίες που διέπραξε ο Τσάκι. Κατά τη διάρκεια της διαδικασίας, ένας από τους εργαζόμενους στη γραμμή συναρμολόγησης σκοτώνεται από ηλεκτροπληξία. Ο κ. Σάβιλαν, ένα στέλεχος της εταιρείας, διατάζει τον βοηθό του, Μάτσον, να καλύψει το ατύχημα.
Εν τω μεταξύ, ο Άντυ Μπάρκλεϊ, ο οποίος είναι τώρα οκτώ ετών, βρίσκεται σε ένα ορφανοτροφείο, ενώ η μητέρα του βρίσκεται σε ένα ψυχιατρικό ίδρυμα, έχοντας κηρυχθεί ψυχικά ασταθής, καθώς υποστήριζε ότι ο Τσάκι είναι ζωντανός. Ο Άντυ πηγαίνει να ζήσει με τους θετούς γονείς του, Φιλ και Τζοάν Σίμπσον, οι οποίοι επίσης φιλοξενούν και την Κάιλ, μία κυνική, έξυπνη έφηβη. Ο Τσάκι σύντομα ανακαλύπτει την τοποθεσία που βρίσκεται ο Άντυ, χρησιμοποιώντας το τηλέφωνο του αυτοκινήτου του Μάτσον, για να καλέσει την Γκρέις Πουλ, την διευθυντήρια του ορφανοτροφείου του Άντυ, πριν πνίξει τον Μάτσον με μια πλαστική σακούλα, και τελικά καταφέρνει να φτάσει στο σπίτι των Σίμπσον. Ο Τσάκι διεισδύει στο σπίτι, καταστρέφοντας μια άλλη κούκλα Good Guy που ονομάζεται "Τόμι" και αντικαθιστώντας την με τον εαυτό του.
Αφού ο Τσάκι καταστρέψει ένα κειμήλιο που η Τζοάν απαγόρευσε στα παιδιά να αγγίζουν, ο Φιλ τιμωρεί αυστηρά τόσο τον 'Άντυ, όσο και την Κάιλ. Ο Άντυ περνά το υπόλοιπο της ημέρας με την Κάιλ, πιστεύοντας αρχικά ότι ο Τσάκι είναι μια συνηθισμένη κούκλα Good Guy. Εκείνο το βράδυ, ο Τσάκι δένει τον Andy στο κρεβάτι του και αποκαλύπτει τον πραγματικό του εαυτό, αλλά η Κάιλ μπαίνει στο δωμάτιο του πριν ο Τσάκι μπορέσει να ολοκληρώσει το τελετουργικό Βουντού και να αποκτήσει την ψυχή του. Η Κάιλ δεν πιστεύει τους ισχυρισμούς του Άντυ σχετικά με τον Τσάκι, ενώ ο Φιλ και η Τζοάν πιστεύουν ότι η Κάιλ είναι υπεύθυνη και αφήνουν τον Τσάκι στο υπόγειο, όπου συνειδητοποιεί ότι γίνεται ξανά άνθρωπος, αφού αρχίζει να αιμορραγεί.
Εκείνο το βράδυ, ο Άντυ γλιστράει κρυφά στο υπόγειο, για να καταστρέψει τον Τσάκι με ένα ηλεκτρικό μαχαίρι, αλλά ο Τσάκι καταφέρνει να τον ξεγελάσει. Όταν ο Φιλ κατεβαίνει στο υπόγειο για να διαπιστώσει τι συμβαίνει, ο Τσάκι τον κάνει να παραπατήσει από τις σκάλες, με αποτέλεσμα να σπάσει τον λαιμό του και να πεθάνει. Αφού βρήκε τον Φιλ, η Τζοάν αμέσως πιστεύει ότι ο Άντι είναι υπεύθυνος και τον στέλνει πίσω στο ορφανοτροφείο. Η Κάιλ ανακαλύπτει τον "Τόμι" που είχε θάψει στον κήπο ο Τσάκι και συνειδητοποιεί ότι ο Άντι έλεγε την αλήθεια. Βιάζεται να προειδοποιήσει τη Τζοάν, την οποία όμως έχει ήδη σκοτώσει ο Τσάκι. Ο Τσάκι απειλεί την Κάιλ με ένα μαχαίρι και την αναγκάζει να τον οδηγήσει πίσω στο ορφανοτροφείο όπου στάλθηκε ο Άντυ.
Εκεί, ο Τσάκι εκκενώνει το κτίριο πατώντας τον συναγερμό πυρκαγιάς. Έπειτα μαχαιρώνει τη Γκρέις μέχρι θανάτου και αναγκάζει τον Άντυ να τον μεταφέρει στο εργοστάσιο παιχνιδιών Play Pals. Η Κάιλ τους ακολουθεί στο εργοστάσιο, όπου ο Τσάκι χτυπάει τον Άντυ, τον αφήνει αναίσθητο και ολοκληρώνει το τελετουργικό Βουντού, όμως συνειδητοποιεί ότι είναι πολύ αργά για να μεταφέρει την ψυχή του στον Άντυ, και τώρα έχει παγιδευτεί μόνιμα μέσα στην κούκλα. Η Κάιλ παίρνει μαζί της τον Άντυ, σε μία προσπάθεια να βρει διέξοδο από το εργοστάσιο, και ο Τσάκι, θυμωμένος, ακολουθεί και τους δύο, με σκοπό να τους σκοτώσει. Όταν η Κάιλ μαγκώνει το χέρι του Τσάκι σε μία πύλη, αυτό κόβεται στα δύο, και ο Τσάκι χώνει μέσα τη λεπίδα του μαχαιριού του.
Αφού ο Τσάκι σκοτώνει βάναυσα έναν τεχνικό του εργοστασίου, η Κάιλ και ο Άντυ μεταφέρουν την κούκλα σε ένα χαλασμένο μηχάνημα, το οποίο παραμορφώνει το σώμα του Τσάκι, προσθέτοντας του πολλά χέρια και πόδια. Ο Τσάκι καταφέρνει να κόψει στα δύο την μέση του, και πάνω σε ένα καροτσάκι, προσπαθεί να μαχαιρώσει τον Άντι. Η λεπίδα όμως του χεριού του κολλάει σε ένα καλοριφέρ, κι αυτό δίνει την ευκαιρία στον Άντυ να ρίξει πάνω στον Τσάκι καυτό, λιωμένο πλαστικό. Ο Τσάκι, δεν πτοείται, και ετοιμάζεται γι άλλη μία επίθεση, όταν η Κάιλ βάζει έναν σωλήνα με αέρα υψηλής πίεσης στο στόμα του Τσάκι, με αποτέλεσμα η κούκλα να διασκορπάται σε χίλια κομμάτια.
Ο Άντυ και η Κάιλ βγαίνουν από το εργοστάσιο μαζί, μην έχοντας ιδέα για το πού πάνε και για το τι θα απογίνουν.
Παραγωγή
Η United Artists κυκλοφόρησαν την πρώτη ταινία Η κούκλα του σατανά το 1988, και οι υψηλές εισπράξεις της, οδήγησαν την εταιρεία σε ένα σίκουελ. Η ταινία βρισκόταν σε προπαραγωγή όταν ο εκτελεστικός διευθυντής της UA είπε στον παραγωγό Ντέιβιντ Κρίσνερ ότι η ταινία τέθηκε σε αναμονή καθώς το στούντιο επρόκειτο να αγοραστεί από τον αυστραλιανό όμιλο Qintex, ο οποίος τελικά αποφάσισε ότι δεν ήταν προς το συμφέρον του να δημιουργεί ταινίες τρόμου. Οι Paramount Pictures, Warner Bros., Columbia Pictures, 20th Century Fox, The Price Company, Carolco, New Line Cinema, Walt Disney Studios και Universal Pictures εξέφρασαν το ενδιαφέρον τους να αποκτήσουν τα δικαιώματα της ταινίας και όποιων άλλων πιθανών σίκουελς, με την Universal να κερδίζει στον διαγωνισμό υποβολής προσφορών.
Box office
Η ταινία έγινε η νούμερο ένα στις Η.Π.Α., αφού το εναρκτήριο Σαββατοκύριακο κέρδισε συνολικά 10.718.520 δολάρια από 1.996 οθόνες. Η ταινία κέρδισε συνολικά 28.501.605 δολάρια στις ΗΠΑ και επιπλέον 7,3 εκατομμύρια δολάρια διεθνώς, συγκεντρώνοντας το παγκόσμιο ακαθάριστο ποσό των 35,8 εκατομμυρίων δολαρίων.
Κριτικές
Το Rotten Tomatoes δίνει στην ταινία βαθμολογία έγκρισης 44% με βάση 16 κριτικές. Το κοινό που ερωτήθηκε από το CinemaScore έδωσε στην ταινία έναν μέσο βαθμό "A-" σε κλίμακα A + έως F.
Το περιοδικό Variety έγραψε, "Η κούκλα του σατανά 2 αναμασάει λίγα στοιχεία της πρωτότυπης ταινία φτάνοντας το σημείο της απόλυτης νάρκωσης." Ο Τζιν Σίσκελ έδωσε στην ταινία μηδέν αστέρια στα τέσσερα, χαρακτηρίζοντάς την "Ένα κακό, άσχημο μικρό θρίλερ." Ο Κέβιν Τόμας των Los Angeles Times πίστευε ότι το πρωτότυπο ήταν "ένα καταπληκτικό και μοναδικό θρίλερ", αλλά "Δεν είναι έτσι το σίκουελ. Είναι μια ολοκληρωμένη ταινία τρόμου - παράγεται όμορφα, αλλά είναι λιγότερο διασκεδαστικό να την παρακολουθήσεις." Ο Ρίτσαρντ Χάρρινγκτον από τη The Washington Post την χαρακτήρισε "ένα αναπόφευκτο σίκουελ που δεν είναι τόσο καλό όσο η προηγούμενη ταινία που προηγήθηκε, αλλά παραμένει καλύτερη από τις περισσότερες ταινίες τρόμου."
Home media
Η κούκλα του σατανά 2 κυκλοφόρησε για πρώτη φορά σε VHS από την MCA / Universal Home Video στη Βόρεια Αμερική στις 11 Απριλίου 1991. Η ταινία κυκλοφόρησε αργότερα σε DVD το 1999 και συνδυάστηκε με την τέταρτη ταινία Η Νύφη Του Τσάκι (1998). Κυκλοφόρησε ξανά σε DVD από την Universal Pictures Home Entertainment στις 22 Οκτωβρίου 2002. Κυκλοφόρησε ακόμη σε πολλές συλλογές, όπως:
Η Συλλογή Τσάκι –The Chucky Collection– (μαζί με τη Κούκλα του σατανά 3 και τη Νύφη Του Τσάκι), κυκλοφόρησε στις 7 Οκτωβρίου 2003.
Τσάκι - Ο Δολοφόνος DVD Συλλογή –Chucky - The Killer DVD Collection– (μαζί με τη Κούκλα του σατανά 3, Νύφη Του Τσάκι και τον Γιο Του Τσάκι), κυκλοφόρησε στις 19 Σεπτεμβρίου 2006.
Τσάκι: Η Ολοκληρωμένη Συλλογή –Chucky: The Complete Collection– (παράλληλα με το Η κούκλα του σατανά, 2, 3, Η Νύφη, Ο Γιος και Η Κατάρα Του Τσάκι), κυκλοφόρησε στις 8 Οκτωβρίου 2013.
Τσάκι: Η Πλήρης Συλλογή Των 7 Ταινιών –Chucky: Complete 7-Movie Collection– (μαζί με το Η κούκλα του σατανά, 2, 3, Η Νύφη, Ο Γιος, Η Κατάρα και Η Επιστροφή Του Τσάκι), κυκλοφόρησε στις 3 Οκτωβρίου 2017.
Σίκουελς
Ακολουθούν οι ταινίες: Η κούκλα του σατανά 3 (1991), Η Νύφη Του Τσάκι (1998), Ο Γιος Του Τσάκι (2004), Η Κατάρα Του Τσάκι (2013), Η Επιστροφή Του Τσάκι (2017), Η Κούκλα Του Σατανά (2019).
Εξωτερικοί σύνδεσμοι
Η κούκλα του σατανά 2 στο IMDB
Παραπομπές
Κατηγορία:Αμερικανικές ταινίες Κατηγορία:Ταινίες του 1990 Κατηγορία:Ταινίες παραγωγής Universal Pictures Κατηγορία:Αμερικανικές ταινίες τρόμου Κατηγορία:Αγγλόφωνες ταινίες Κατηγορία:Ταινίες γυρισμένες στην Καλιφόρνια Κατηγορία:Ταινίες γυρισμένες στο Σικάγο Κατηγορία:Κούκλες στη μυθοπλασία Κατηγορία:Αμερικανικές υπερφυσικές ταινίες τρόμου Κατηγορία:Ταινίες τρόμου σλάσερ Κατηγορία:Ταινίες σίκουελ Κατηγορία:Ταινίες τρόμου
Αλλάν Καρντέκ
Ο Ριβάιλ γεννήθηκε στη Λυών της Γαλλίας, το 1804. Ήταν μαθητής και συνεργάτης του Γιόχαν Χάινριχ Πεσταλότσι (Johann Heinrich Pestalozzi), όπως και ένας από τους κύριους προπαγανδιστές της εκπαιδευτικής μεθόδου του στην Ευρώπη. Αφού αφιέρωσε περισσότερα από 30 έτη στην εκπαίδευση, άρχισε να ερευνά τα πνευματιστικά φαινόμενα που συνέβαιναν συχνά στην Ευρώπη και την Αμερική στο δεύτερο μισό του 19ου αιώνα. Αφού πείστηκε ότι το είδος αυτό των φαινομένων είχε πνευματική εξήγηση, ο Καρντέκ αναζήτησε τρόπους για να τα κάνει χρήσιμα για την ανθρωπότητα στους κοινωνικούς και ηθικούς τομείς. "Το Βιβλίο των Πνευμάτων", που δημοσιεύτηκε το 1857, ήταν το πρώτο βιβλίο του σχετικά με μια νέα πρόταση για την κατανόηση της πραγματικότητας: τον πνευματισμό.
Τζούριτσκα Ριγιέκα
Η Τζούριτσκα Ριγιέκα (σερβικά κυριλλικά: Ђуричка Ријека) είναι χωριό στα βορειοανατολικά του Μαυροβουνίου, εντός του Δήμου του Πλαβ.
Αλλάν Καρντέκ
Εξωτερικοί σύνδεσμοι
Κατηγορία:Γάλλοι φιλόσοφοι Κατηγορία:Φιλόσοφοι του 19ου αιώνα Κατηγορία:Παιδαγωγοί Κατηγορία:Πνευματισμός
Τζούριτσκα Ριγιέκα
Παραπομπές
Κατηγορία:Χωριά του Μαυροβουνίου Κατηγορία:Οικισμοί του Πλαβ
Ευρωμπάσκετ 1969
Η 16η διοργάνωση του ευρωπαϊκού πρωταθλήματος καλαθοσφαίρισης ανδρών του 1969 (γνωστό και ως Ευρωμπάσκετ 1969) οργανώθηκε από τη FIBA Europe. Σ' αυτή τη διοργάνωση συμμετείχαν δώδεκα εθνικές ομάδες, καθώς οι αγώνες με 16 όμαδες ήταν πάρα πολλοί (72 σε σχέση με τους 42, όταν μειώθηκαν οι ομάδες). Το τουρνουά διοργάνωσε η Ιταλία και έλαβε χώρα στη Νάπολι και στην Καζέρτα, στο διάστημα 27 Σεπτεμβρίου ως 5 Οκτωβρίου.
Οι Γιουγκοσλάβοι, υπό την καθοδήγηση του Ράνκο Ζεράβιτσα, και έστω και χωρίς τον Ραντιβοϊ Κόρατς που χάθηκε άδοξα σε αυτοκινητιστικό δυστύχημα, πετυχαίνουν την πρώτη τους νίκη στη φάση των ομίλων επί της Σοβιετικής Ένωσης σε Ευρωμπάσκετ. Οι δε Σοβιετικοί υποχρεώνονται στην πρώτη τους ήττα μετά από 14 χρόνια. Η μάχη επαναλήφθηκε στον τελικό με τη Σοβιετική Ένωση αυτή τη φορά να κερδίζει και να κατακτά το χρυσό μετάλλιο, σε ένα αγώνα όπου, υπό το ασφυκτικό μαρκάρισμα του Ζαρμουκαχμέντοφ, ο αείμνηστος θρύλος του Γιουγκοσλάβικου μπάσκετ, ο σέντερ ύψους 2,09 μ., Κρέζιμιρ Τσόσιτς είχε μόλις 3/20 σουτ και 6 πόντους. Η Γιουγκοσλαβία πέρασε στον τελικό νικώντας την Πολωνία στον ημιτελικό, αφού γύρισε το παιχνίδι ενώ βρισκόταν για 30 λεπτά πίσω στο σκορ. Αυτό επιτεύχθη και με την αποβολή με ντισκαλιφιέ των Πολωνών Μπόγκνταν Λίκσο και Έντβαρντ Γιουρκιέβιτς.
Μεγάλη ομάδα κατέβασε και πάλι η Τσεχοσλοβακία κατακτώντας το χάλκινο μετάλλιο επικρατώντας της Πολωνίας στον μικρό τελικό. Εντυπωσιακή είναι η πρόοδος των Ισπανών, που αυτή τη φορά είχαν στο ρόστερ τους, εκτός από τον ξανά MVP Εμιλιάνο Ροδρίγκεθ, τους Φρανθίσκο Μπουσκατό, Ενρίκε Μαργάλ και τον Αμερικανοισπανό της Ρεάλ Μαδρίτης Λιουκ. Από αυτή τη διοργάνωση ξεκίνησαν και οι μεγάλες τους κόντρες με τους Ιταλούς, του νεαρού τότε Ντίνο Μενεγκίν.
Αποτέλεσμα που προκάλεσε εντύπωση ήταν η απίστευτη συντριβή με 72 πόντους διαφορά (115-43) της Σουηδίας από τη Γιουγκοσλαβία επειδή τέτοιου είδους αποτελέσματα είχαν αρχίσει να σπανίζουν.
Η Ελληνική ομάδα συμμετείχε στη διοργάνωση όπου κατέκτησε τη 10η θέση, αλλά και μόνο η είσοδος της στους 12 του τουρνουά αποτέλεσε επιτυχία διότι το επίπεδο ήταν πολύ υψηλό. Παρόλ' αυτά, διαθέτει στη σύνθεσή της και πάλι τον πρώτο σκόρερ της διοργάνωσης, τον Κολοκυθά (με 22,7 πόντους μ.ο.) αλλά και τους Χριστοφόρου (13,9 πόντοι μ.ο.), για τον οποίο ειπώθηκε ότι ήταν Αμερικάνος, τον Τρόντζο (10,1 πόντοι μ.ο.) και τον Γκούμα (9,1 πόντοι μ.ο.).
Βραβεία και Στατιστικά
Έγιναν 42 αγώνες και επιτεύχθησαν 6245 πόντοι.
Εξωτερικοί σύνδεσμοι
1969 Ευρωπαικο Πρωταθλημα Καλαθοσφαιρισης Ανδρων 1969 Ευρωπαικο Πρωταθλημα Καλαθοσφαιρισης Ανδρων 1969
Δίκαιο
Δίκαιο ονομάζεται το σύνολο των υποχρεωτικών και εξαναγκαστικών κανόνων οι οποίοι και ρυθμίζουν τις σχέσεις των διαβιούντων προσώπων σε μια κοινωνία. Η έννοια του δικαίου είναι ευρύτερη των γραπτών νόμων οι οποίοι τίθενται σε ισχύ από την Πολιτεία και μπορεί να περιλαμβάνει επίσης άγραφους εθιμοτυπικούς κανόνες.
Επίσης κατ΄ άλλο ορισμό: Δίκαιο είναι η ανθρώπινη θέληση η οποία ρυθμίζει την κοινωνική ζωή κατά τρόπο «ετερόνομο», «επιτακτικό» και «εξαναγκαστικό». Συνεπώς το δίκαιο δεν προέρχεται από την ατομική θέληση των επιμέρους ατόμων αλλά επιβάλλεται εξωτερικά (ετερόνομος ρύθμιση), επιτάσσοντας και καθορίζοντας τι δύναται και τι πρέπει ή τι δεν δύναται και τι δεν πρέπει να πράττουν χωρίς ωστόσο να ζητεί τη συγκατάθεσή τους (επιτακτική ρύθμιση), επιβάλλοντας όμως στους μη συμμορφούμενους προς τους κανόνες του κυρώσεις (εξαναγκασμός).
Ένα άλλο χαρακτηριστικό του δικαίου είναι ότι οι νόμοι είναι απρόσωποι.
Εκτός των κανόνων δικαίου τη συμπεριφορά των μελών μιας κοινωνίας ρυθμίζουν και οι κανόνες της Ηθικής και της Εθιμοτυπίας. Μεταξύ όμως των κανόνων αυτών και του Δικαίου υφίστανται ουσιώδεις διαφορές.
Διαίρεση
Το Δίκαιο στο σύνολό του με κριτήριο την έκταση της επιβολής του και τις σχέσεις τις οποίες ρυθμίζει διακρίνεται στο Εσωτερικό Δίκαιο και στο Διεθνές Δίκαιο.
Εσωτερικό Δίκαιο
Εσωτερικό Δίκαιο είναι το σύνολο των κανόνων που ρυθμίζουν τις εντός της επικράτειας σχέσεις (Πολιτείας – πολιτών και μεταξύ πολιτών). Αυτό διακρίνεται σε Δημόσιο Δίκαιο και Ιδιωτικό Δίκαιο αντίστοιχα, ενώ ως νέοι αυτοτελείς κλάδοι του Εσωτερικού Δικαίου μπορούν να αναφερθούν το Εργατικό Δίκαιο, Γεωργικό Δίκαιο, Βιομηχανικό Δίκαιο, Μεταλλευτικό Δίκαιο και το Δίκαιο Καταναλωτών.
Διεθνές Δίκαιο
Αντίθετα με τα παραπάνω το Διεθνές Δίκαιο περιλαμβάνει κανόνες που διέπουν τις μεταξύ χωρών σχέσεις (Δημόσιο Διεθνές Δίκαιο) καθώς και των σχέσεων με αλλοδαπούς ή μεταξύ αλλοδαπών (Ιδιωτικό Διεθνές Δίκαιο).
Πηγές Δικαίου
Οι πηγές του Δικαίου είναι δύο, ο Νόμος και το Έθιμο. Η διαφορά των δύο αυτών πηγών δικαίου είναι ότι ο μεν Νόμος είναι γραπτός κανόνας δικαίου ενώ το Έθιμο αποτελεί τον άγραφο νόμο δικαίου που πολλές φορές υπερισχύει του Νόμου, φθάνει να μη υπερβαίνει την καλώς νοούμενη έννομη τάξη (π.χ η βεντέτα, ή η ζωοκλοπή ως απόδειξη υπεροχής στη κλοπή των υποψήφιων γαμπρών της Νάξου, που αμφότερες είναι καταδικαστέες).
Ο Νόμος ως πηγή δικαίου λαμβάνει με την ευρύτερη αυτού έννοια πάσα γραπτή πηγή δικαίου που θέτει η Πολιτεία. Έτσι με την ευρύτητα του όρου ο Νόμος περιλαμβάνει το Σύνταγμα, τα Ψηφίσματα, τις Συντακτικές πράξεις, τους Αναγκαστικούς Νόμους, τους υπό τη στενή έννοια Νόμους, τα κανονιστικού περιεχομένου διατάγματα και τις Υπουργικές αποφάσεις.
Σύνταγμα
Υπό την ουσιαστική έννοια του πολιτικού όρου Σύνταγμα νοείται το σύνολο των νομικών εκείνων κανόνων που καθορίζουν τη μορφή του Κράτους (Πολίτευμα), την οργάνωσή των κρατικών υπηρεσιών δηλαδή της κρατικής εξουσίας καθώς και τα όρια αυτής έναντι των εντός της επικράτειας προσώπων.
Υπό τη τυπική όμως έννοια του πολιτικού αυτού όρου ως Σύνταγμα νοείται ο γραπτός διατυπωμένος θεμελιώδης κανόνας (νόμος) του Κράτους που σε σύγκριση με τους κοινούς νόμους έχει υπερισχυμένη τυπική δύναμη. Ο θεμελιώδης αυτός νόμος τίθεται και μεταβάλλεται κατά πολύ δυσχερέστερη διαδικασία από τη προβλεπόμενη για τους κοινούς νόμους.
Ιεραρχικά το Σύνταγμα (του Κράτους) ίσταται υπεράνω παντός νόμου.
Ισοδύναμοι προς το Σύνταγμα κανόνες δικαίου, δηλαδή με αυξημένη τυπική δύναμη είναι μόνο τα Ψηφίσματα και οι Συντακτικές Πράξεις.
Νόμος
Υπό της Νομικής Επιστήμης οι νόμοι διακρίνονται από πλευράς ουσίας (περιεχομένου) και τύπου (Υπηρεσία που το εξέδωσε).
Η πρωτοβουλία κατάρτισης των Νόμων (νομοθετική) ανήκει στη Βουλή, ασκείται δε υπό ορισμένους όρους και ορισμένη διαδικασία, σύμφωνα πάντα και όπως προβλέπει το Σύνταγμα με τα ακολουθούμενα στάδια της επεξεργασίας, της συζήτησης και ψήφισης από τη Βουλή των νομοσχεδίων με τελικό στάδιο τη κύρωση, την έκδοση και δημοσίευση του νόμου στην Εφημερίδα της Κυβερνήσεως.
Η διαδικασία συγγραφής νόμου γίνεται βάσει συγκεκριμένης τεχνικής, της νομοτεχνικής, η δε διάκριση των νόμων γίνεται με αριθμούς και ημερομηνία έκδοσης. Παλαιότερα γινόταν και με γράμματα.
Τέλος ο νόμος διατηρεί την ισχύ του έως ότου νεότερος καταργήσει τούτον ρητά αναφερόμενος ή σιωπηρώς με διατάξεις αντιθέτου περιεχομένου.
Διατάγματα
Κατά κανόνα οι νόμοι θέτουν τα γενικά και μόνο πλαίσια ρύθμισης ενός θέματος. Για την πλήρη εφαρμογή όμως αυτών στη πράξη απαιτείται και ακολουθείται συνήθως η έκδοση ιδιαίτερης πράξης που ρυθμίζει τα επί μέρους θέματα εντός των πλαισίων των νόμων. Αυτές οι επιμέρους πράξεις της Πολιτείας είναι τα Διατάγματα και οι Υπουργικές Αποφάσεις.
Μελέτιος Β΄
Ο Μελέτιος Β΄ διετέλεσε Πατριάρχης Κωνσταντινουπόλεως κατά τα έτη 1768-1769.
Δίκαιο
Διατάγματα
Διάταγμα καλείται εν προκειμένω η πράξη της Πολιτείας που εκδίδει ο Ανώτατος Άρχων, με πρόταση του αρμόδιου Υπουργού και ευθύνη αυτού. Τα Διατάγματα διακρίνονται σε:
Μελέτιος Β΄
Γεννήθηκε στην Τένεδο. Περιγράφεται ως συνετός, ευθύς και επιεικής. Διετέλεσε πρωτοσύγκελλος του Μητροπολίτη Νικομηδείας Γαβριήλ και από τις 13 Ιουνίου 1750 έως τον Νοέμβριο 1768 Μητροπολίτης Λαρίσης.
Δίκαιο
Υπουργικές Αποφάσεις
Με τις Υπουργικές Αποφάσεις εξειδικεύονται ακόμη περισσότερο οι διατάξεις του νόμου, όπου και ρυθμίζονται τα επιμέρους θέματα στη λεπτομέρειά τους.
Υπουργική Απόφαση καλείται η πράξη που εκδίδεται από τον (αρμόδιο κατά περίπτωση) Υπουργό, απαραίτητα κατ΄ εξουσιοδότηση του νόμου και πάντα εντός των πλαισίων αυτής της εξουσιοδοτήσεως.
Μελέτιος Β΄
Μετά την παραίτηση του Σαμουήλ Χαντζερή εξελέγη παμψηφεί Οικουμενικός Πατριάρχης, στις 5 Νοεμβρίου 1768.
Δίκαιο
Υπουργικές Αποφάσεις
Με την Υπουργική Απόφαση, είτε τίθενται δευτερεύοντες κανόνες δικαίου οπότε και καλείται «κανονιστική απόφαση», είτε ρυθμίζονται διοικητικής φύσεως θέματα (π.χ. πρόσληψη, απόλυση, προαγωγή, μετάθεση υπαλλήλων ορισμός εγγυήσεων κλπ ) οπότε και καλείται «εκτελεστική».